《戊申岁间中清赏十景 其九 朗吟黄叶寺》
元代·叶颙

朗吟黄叶寺，落日长林密。天花拂衣香，露草沾屦湿。

深烟销奇峰，闲云裹危石。金钟透太清，玉磬穿虚碧。

境胜龙象游，夜静虎狼出。地远人踪稀，心定尘缘寂。

仙凡迥不同，坐久三叹息。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。